
AGENŢIA NAŢIONALĂ A FUNCŢIONARILOR PUBLICI
ANUNȚĂ DEMARAREA UNEI PROCEDURI DE TRANSFER LA CERERE 
PENTRU DOUĂ POSTURI AFERENTE UNOR FUNCŢII PUBLICE DE EXECUŢIE

ANUNŢ din data de 29 AUGUST 2024
privind demararea unei proceduri de transfer la cerere,
pentru ocuparea a două posturi aferente unor funcţii publice de execuţie 
din cadrul Agenţiei Naţionale a Funcţionarilor Publici


Agenţia Naţională a Funcţionarilor Publici în temeiul prevederilor art. 502 alin. (1) lit. c) și art. 506 alin. (1) lit. b), alin. (2), (3), (5), (8), (8¹) și (9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, 
anunță demararea unei proceduri de transfer în la cerere, pentru ocuparea a două funcţii publice de execuţie vacante, după cum urmează:
1.  consilier juridic, clasa I, grad profesional asistent (ID 378742) la Compartimentul HelpDesk și asistență de specialitate, Direcția juridică
2. consilier juridic, clasa I, grad profesional principal (ID 474310) la Compartimentul monitorizarea și evaluarea implementării legislației, Direcția juridică
în conformitate cu dispozițiile Regulamentului – cadru privind ocuparea unei funcții publice sau contractuale vacante din cadrul Agenției Naționale a Funcționarilor Publici, prin transfer, denumit în continuare Regulament.

Precizăm că potrivit dispozițiilor art. 5 alin. (1) și ale art. 17 din Regulament: 
„Transferul se face la solicitarea funcționarului public/personalului contractual și cu aprobarea preşedintelui Agenţiei Naţionale a Funcţionarilor Publici, cu aplicarea prevederilor art. 13 alin. (2), art. 15 și art. 16.
În situația aprobării transferului al funcţionarului public/personalului contractual declarat admis, ANFP înştiinţează cu celeritate autoritatea sau instituţia publică în cadrul căreia îşi desfăşoară activitatea funcţionarul public/ personalul contractual, despre aprobarea cererii de transfer. 
Data de la care operează transferul la cerere nu poate depăşi 30 de zile calendaristice de la data emiterii actului administrativ."

DOCUMENTE NECESARE ȘI DATĂ LIMITĂ
Persoanele interesate sunt invitate să depună la sediul Agenţiei Naţionale a Funcţionarilor Publici, prin registratură, în termen de 20 zile calendaristice de la data afişării anunţului,  următoarele documente:
a) cerere de transfer, conform modelului atașat;
b) curriculum vitae, modelul comun european;
c) copia actului de identitate;
d) copii ale diplomelor de studii, certificatelor şi altor documente care atestă efectuarea unor specializări şi perfecţionări, raportat la cerinţele din fişa postului vacant;
e) copia carnetului de muncă şi a adeverinţei eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcţiei publice; 
f) adeverința medicală, care să ateste starea de sănătate corespunzătoare funcţiei publice solicitate; 
g) acordul privind prelucrarea datelor cu caracter personal, conform modelului atașat.

Copiile actelor menționate anterior, se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei.

Procedura de selecție în cazul transferului cuprinde următoarele etape succesive:
a) selecția persoanelor care îndeplinesc condițiile în vederea ocupării posturilor vacante prin transfer;
b) proba suplimentară, după caz;
c) proba interviu. Proba interviu va putea fi susținută doar de solicitanții declarați admiși la etapa selecției.

TERMENUL LIMITĂ DE DEPUNERE A DOCUMENTELOR MENȚIONATE: 17.09.2024, ora 16:30
Conform prevederilor art. 13 din Regulamentul – cadru privind ocuparea unei funcții publice sau contractuale vacante din cadrul Agenției Naționale a Funcționarilor Publici, prin transfer, ulterior verificării dosarului/dosarelor de înscriere la procedura de transfer şi afişării rezultatului selecției, va fi organizată proba interviu în data de 23 septembrie 2024, ora 13:00, la sediul Agenţiei Naţionale a Funcţionarilor Publici. 

Calendarul de desfășurare:
· perioada de depunere a dosarelor: 29 august – 17 septembrie 2024;
· proba suplimentară pentru testarea competențelor digitale -  utilizarea computerului și organizarea fișierelor, editare și procesare de text, utilizarea internetului și a instrumentelor de poștă electronică, calcul tabelar – nivel începător, în data de 23 septembrie 2024, ora 10:00, la sediul Agenției Naționale a Funcționarilor Publici;
· proba interviu în data de 23 septembrie 2024, ora 13:00, la sediul Agenției Naționale a Funcționarilor Publici.
• 	Procedura de organizare și desfășurare a probei suplimentare de testare a competențelor specifice în domeniul Tehnologiei Informației poate fi vizualizată accesând link-ul https://www.anfp.gov.ro/informatii-de-interes-public/cariera-in-anfp/

· Programa analitică proba suplimentară de verificare a cunoștințelor în domeniul IT – nivel de bază poate fi vizualizată accesând     

https://www.anfp.gov.ro/R/Doc/TestareITNivelBaza.pdf

Condiții de ocupare, prin transfer la cerere, a funcției publice de execuție de: 
1. consilier juridic, clasa I, grad profesional asistent (ID 378742) la Compartimentul HelpDesk și asistență de specialitate, subordonat și coordonat de directorul adjunct 1 din cadrul Direcției juridice, Agenției Naționale a Funcționarilor Publici:
· studii universitare juridice de licență absolvite cu diplomă de licenţă sau echivalentă;
· competențe digitale – utilizarea computerului și organizarea fișierelor, editare și procesare de text, utilizarea internetului și a instrumentelor de poștă electronică, calcul tabelar – nivel începător, dovedite în cadrul probei suplimentare;
· minimum 1 ani vechime în specialitatea studiilor necesare exercitării funcției publice.

Abilităţi, calităţi şi aptitudini necesare:
· rezolvarea de probleme și luarea deciziilor – nivel elementar;
· iniţiativă – nivel elementar; 
· planificare şi organizare – nivel elementar; 
· comunicare – nivel elementar; 
· lucru în echipă - nivel elementar; 
· orientare către cetățean – nivel elementar; 
· integritate – nivel elementar.

Cerinţe specifice (călătorii frecvente, delegări, detaşări): disponibilitate pentru program de lucru prelungit; deplasări în interesul serviciului.

2. consilier juridic, clasa I, grad profesional principal (ID 474310) la Compartimentul monitorizarea și evaluarea implementării legislației subordonat și coordonat de directorul adjunct 1 din cadrul Direcției juridice, Agenția Națională a Funcționarilor Publici:
· studii universitare juridice de licență absolvite cu diplomă de licență sau echivalentă;
· competențe digitale: utilizarea computerului și organizarea fișierelor, editare și procesare txt, utilizarea internetului și a instrumentelor de poștă electronică, calcul tabelar – nivel începător, dovedite în cadrul probei suplimentare;
· minimum 5 ani  vechime în specialitatea studiilor necesare exercitării funcției publice.

Abilităţi, calităţi şi aptitudini necesare:
· rezolvarea de probleme și luarea deciziilor – nivel operațional;
· iniţiativă – nivel operațional; 
· planificare şi organizare – nivel operațional; 
· comunicare – nivel operațional; 
· lucru în echipă - nivel operațional; 
· orientare către cetățean – nivel operațional; 
· integritate – nivel operațional.

Bibliografia și tematica pentru funcțiile publice de execuție vacante menționate anterior:

	Bibliografie:
	Tematică:

	Constituţia României, republicată
	Drepturile, libertățile și îndatoririle fundamentale.

	Ordonanța de urgență a Guvernului nr. 57/2019 privind Codul administrativ, cu modificările și completările ulterioare, titlul I şi II ale părţii a VI-a Statutul funcţionarilor publici și Anexele nr. 6, 7, 8 și 10;
	Titlul I şi II ale părţii a VI-a Statutul funcţionarilor publici Funcţia publică şi funcţionarul public. Statutul funcționarilor publici;
Anexa nr. 6 - Evaluarea performanțelor profesionale individuale ale funcționarilor publici de execuție și de conducere. Evaluarea performanțelor individuale ale funcționarilor publici debutanți;
Anexa nr. 7 - Norme privind modul de constituire, organizare şi funcţionare a comisiilor de disciplină, precum şi componenţa, atribuţiile, modul de sesizare şi procedura disciplinară.
Anexa nr. 8- Capitolul III –Verificarea competenţelor.
Capitolul IV-Procedura de elaborare şi avizare a cadrului de competenţe specifice.
Anexa nr. 10-Normele privind organizarea şi
dezvoltarea carierei funcţionarilor publici din cadrul autorităţilor şi instituţiilor publice în cadrul cărora sunt stabilite funcţiile publice prevăzute la art. 385 alin. (1) şi (2) din Codul administrativ, cu excepţia celor care beneficiază de statute speciale în condiţiile legii.

	Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare;
	Capitolul I Principii și definiții
Capitolul II Secțiunea I - Egalitatea în activitatea economică şi în materie de angajare şi profesie.
Secţiunea II – Accesul la serviciile publice administrative şi juridice, de sănătate, la alte servicii, bunuri şi facilităţi.

	Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare
	Capitolul I – Dispoziții generale;
Capitolul II – Egalitatea de şanse şi de tratament între femei şi bărbaţi în domeniul muncii;
Capitolul IV - Egalitatea de şanse între femei şi bărbaţi în ceea ce priveşte participarea la luarea deciziei;
Capitolul VI - Soluţionarea sesizărilor şi reclamaţiilor privind discriminarea bazată pe criteriul de sex.

	Hotărârea Guvernului nr. 785/2022 privind organizarea şi funcţionarea Agenţiei Naţionale a Funcţionarilor Publici, cu modificările și completările ulterioare
	Capitolul II - Atribuţiile Agenţiei Naţionale a
Funcţionarilor Publici
Capitolul III - Organizarea şi funcţionarea Agenţiei Naţionale a Funcţionarilor Publici






Informații suplimentare se pot obține la secretarul comisiei, doamna Dobrescu Ioana, consilier, telefon 0374.112.747.

























APROB
PREȘEDINTE ANFP
.........................




CERERE DE TRANSFER




Subsemnatul/a………………………………………………………………………………………………………………………..
domiciliat/ă …………………………………………………………………………………………………………………………… 
posesor al BI/CI seria……………nr……….., angajat în prezent în cadrul …………….…………………………………………………………………………………………………………………………………... 
pe funcția publică…………………..……………………………………………………………………………………………….
formulez prezenta cerere, în vederea realizării transferului, la cerere, pe funcția publică de ………………………………………………………………………………………………………………………………………………           
din cadrul…………………………………………………………………………………………….(denumirea structurii) – Agenția Națională a Funcționarilor Publici, cu respectarea dispozițiilor art. 502 alin. (1)               lit. c) şi art. 506 alin. (1) lit. b) şi alin.(9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

Anexez prezentei următoarele documente:
__________________________________
_________________________________
__________________________________
__________________________________
_________________________________
__________________________________
__________________________________
_________________________________
__________________________________
__________________________________
_________________________________
__________________________________
__________________________________
__________________________________

  Data,                                                                                          Semnătura,






Anexat cererii de transfer la cerere, înregistrată la ANFP cu nr.      ………./…………….







Acord privind prelucrarea datelor cu caracter personal





Subsemnatul/a ............................................................................................
domiciliat/ă în ......................................................................................... ..,
cu adresa de e -mail.................................  sunt de acord ca datele mele cu caracter personal să fie prelucrate de către Agenția Națională a Funcționarilor Publici, în scopul derulării procedurii de transfer la cerere, pentru organizarea căreia a fost publicat anunțul din data de .................................... și pentru care am calitatea de aplicant, cu respectarea prevederilor Regulamentul (UE) 2016/679 al Parlamentului European și al Consiliului din 27 aprilie 2016 (GDPR) privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.


Data,                                                                                          Semnătura,

Operator de date cu caracter personal în conformitate cu Regulamentul (UE) 2016/679 al Parlamentului European și al Consiliului din 27 aprilie 2016

Operator de date cu caracter personal în conformitate cu Regulamentul (UE) 2016/679 al Parlamentului European și al Consiliului din 27 aprilie 2016

